title: -modda. Operatsiyalarning ayrim turlari boʻyicha
text: (2-q.)
  Ishonchli boshqaruv shartnomasi boʻyicha koʻrilgan zararlar ishonchli boshqaruv
  muassisining soliq bazasini belgilashda hisobga olinmaydi. Bunday zararlar ushbu ishonchli
  boshqaruvning kelgusidagi daromadlariga oʻtkaziladi.
  (3-q.)
  Oddiy shirkat shartnomasida (birgalikdagi faoliyat toʻgʻrisidagi shartnomada) ishtirok
  etishdan sheriklarning (ishtirokchilarning) olgan zarari ishonchli shaxsda ushbu oddiy shirkat
  oladigan kelgusi daromadlarga oʻtkaziladi.
  (4-q.)
  Xizmat koʻrsatuvchi xoʻjaliklardan koʻrilgan zararlar birgalikda aniqlanadi va
  tadbirkorlik faoliyatidan olinadigan soliq bazasini aniqlashda hisobga olinmaydi. Bunday zararlar
  shu xizmat koʻrsatuvchi xoʻjaliklardan olinadigan kelgusi daromadlarga oʻtkaziladi.
  (5-q.)
  Muomalada boʻlmagan qimmatli qogʻozlar va muddatli bitimlarning muomalada
  boʻlmagan moliyaviy vositalariga doir operatsiyalar boʻyicha zararlar alohida aniqlanadi va xuddi
  shunday operatsiyalardan olingan daromadlar hisobidan har bir soliq bazasi doirasida
  kompensatsiya qilinadi.
  OʻzR 29.12.2021-y. OʻRQ-741-son
  Qonuniga
  muvofiq oltinchi qism chiqarib tashlangan
  (6-q.) Soliq toʻlovchi ushbu moddada nazarda tutilgan zararlarni ular koʻrilgan soliq
  davridan keyingi oʻn yil mobaynida kelgusiga oʻtkazishni amalga oshirishga haqli. Bunda ushbu
  Kodeks 333-moddasining oltinchi qismida koʻrsatilgan cheklov bunday zararlarga nisbatan tatbiq
  etilmaydi.